|  |  |  |  |
| --- | --- | --- | --- |
|  |  |  |  |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ,ΕΡΕΥΝΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΝΑΤ. ΜΑΚΕΔΟΝΙΑΣ & ΘΡΑΚΗΣΔ/ΝΣΗ Δ/ΘΜΙΑΣ ΕΚΠ/ΣΗΣ ΡΟΔΟΠΗΣΤΜΗΜΑ Γ΄ ΠΡΟΣΩΠΙΚΟΥ |  | Κομοτηνή | 12-07-2018 |
|  |  Αρ. πρωτ.: | ΔΥ |
|  |  |
| Ταχ. Δ/νση :Πληροφορίες: Τηλέφωνο : | Στ. Κυριακίδη 91Τ.Κ. 69132 – ΚομοτηνήΡαδιοπούλου Άννα2531028523, 2531025216 | Προς:  | ΟΛΑ ΤΑ ΣΧΟΛΕΙΑ ΑΡΜΟΔΙΟΤΗΤΑΣ ΜΑΣ |
| ΘΕΜΑ: «Δηλώσεις τοποθέτησης εκπαιδευτικών σε λειτουργικά κενά και αιτήσεις απόσπασης εντός ΠΥΣΔΕ» |

Το ΠΥΣΔΕ Ροδόπης προκειμένου να προχωρήσει στις τοποθετήσεις όλων των μονίμων εκπαιδευτικών σε **λειτουργικά κενά** καλεί:

1. Τους εκπαιδευτικούς που επιθυμούν να χαρακτηριστούν **λειτουργικά υπεράριθμοι** (εφόσον το σχολείο τους εμφανίζει τουλάχιστον 12 ώρες πλεόνασμα στην ειδικότητα τους) και στη συνέχεια επιθυμούν να μετακινηθούν **είτε εξ ολοκλήρου είτε για συμπλήρωση ωραρίου** σε άλλο σχολείο.
2. Τους εκπαιδευτικούς που δε συμπληρώνουν το υποχρεωτικό τους ωράριο και επιθυμούν να διατεθούν για μερικές **ώρες προς συμπλήρωση του ωραρίου τους** σε άλλο σχολείο.
3. Τους εκπαιδευτικούς που βρίσκονται στη **Διάθεση του ΠΥΣΔΕ** Ροδόπης.
4. Τους εκπαιδευτικούς που επιθυμούν **να αποσπαστούν εντός του ΠΥΣΔΕ** Ροδόπης καθώς και τους εκπαιδευτικούς που **έχουν αποσπαστεί από άλλα ΠΥΣΔΕ** στο ΠΥΣΔΕ Ροδόπης.
5. Τους εκπαιδευτικούς που επιθυμούν να **διατεθούν ολικά στην Π/θμια Εκπαίδευση Ροδόπης**.

Να υποβάλουν δήλωση προτίμησης σχολικών μονάδων από **Παρασκευή 13 Ιουλίου 2018** μέχρι και την **Παρασκευή 27 Ιουλίου 20178 και ώρα 13:00** στη ΔΔΕ Ροδόπης. Οι αιτήσεις μπορούν να αποσταλούν και με e-mail στο**mail@dide.rod.sch.gr**ή με fax στο **2531028469.**

Προς διευκόλυνση των εκπαιδευτικών μας, η Διεύθυνση Δευτεροβάθμιας Εκπαίδευσης Ροδόπης ανακοινώνει **ΠΡΟΣΩΡΙΝΟ ΕΝΔΕΙΚΤΙΚΟ** πίνακα κενών – πλεονασμάτων σε ώρες. Στον πίνακα αυτό οι ώρες έχουν υπολογιστεί κυρίως με βάση τις πρώτες αναθέσεις μαθημάτων των εκπαιδευτικών. Κάθε εκπαιδευτικός μπορεί στη δήλωσή του να συμπεριλάβει σχολεία στα οποία υπάρχει λειτουργικό κενό, όπως φαίνεται στο συνημμένο πίνακα κενών-πλεονασμάτων, όπως επίσης και **σχολεία στα οποία δεν εμφανίζονται κενά επειδή είναι πιθανόν να δημιουργηθούν** (από απόσπαση, από έκτακτη άδεια, κλπ).

Εκτός από τον προσωρινό ενδεικτικό πίνακα κενών-πλεονασμάτων επισυνάπτεται έντυπο δήλωσης τοποθέτησης (για τους λειτουργικά υπεράριθμους και για όσους είναι στη διάθεση), καθώς και έντυπο αίτησης απόσπασης εντός ΠΥΣΔΕ (για τους αιτούντες απόσπαση εντός ΠΥΣΔΕ και για τους αποσπασμένους από άλλα ΠΥΣΔΕ).

**ΠΑΡΑΤΗΡΗΣΕΙΣ**

Οι τοποθετήσεις βάση του χρονοδιαγράμματος του ΥΠ.Π.ΕΘ. πρέπει να ολοκληρωθούν έως τις 31-07-2018 και να διορθωθούν όπου αυτό είναι απαραίτητο στις 03-09-2018. Ο τελικός πίνακας κενών-πλεονασμάτων θα διαμορφωθεί εφόσον προηγηθούν τα παρακάτω: 1) η αποστολή όλων των απαραίτητων στοιχείων από τις σχολικές μονάδες, 2) η ολοκλήρωση των αποσπάσεων από το ΥΠΠΕΘ, 3) η τοποθέτηση των νέων στελεχών της εκπαίδευσης και 4) οι συνεδριάσεις των συλλόγων διδασκόντων την 3η Σεπτεμβρίου 2018 όπου θα γίνει και η ανάθεση μαθημάτων στους εκπαιδευτικού κάθε σχολικής μονάδας.

**Το ΠΥΣΔΕ Ροδόπης θα συνεδριάσει στις 03-09-2018 εκ νέου προκειμένου να κάνει διορθώσεις και τροποποιήσεις στις τοποθετήσεις των εκπαιδευτικών αρμοδιότητας μας.**

Τονίζουμε λοιπόν, πως όλοι οι εκπαιδευτικοί θα έχουν δικαίωμα να υποβάλουν **τροποποιητική δήλωση τοποθέτησης (ή απόσπασης)** εφόσον το επιθυμούν στο τέλος του Αυγούστου μετά από νέα πρόσκληση της Δ/νσης Δ.Ε. Ροδόπης (οπότε θα ανακοινωθεί και επικαιροποιημένος πίνακας κενών-πλεονασμάτων).

Σημειώνεται επίσης πως στην πρώτη φάση τοποθετήσεων στα τέλη Ιουλίου το ΠΥΣΔΕ Ροδόπης για την καλύτερη αξιοποίηση του εκπαιδευτικού προσωπικού ενδεχομένως να μη τοποθετήσει εκπαιδευτικούς σε σχολεία που εμφανίζουν κενά σε μία ειδικότητα αλλά πλεονάζουν ειδικότητες που μπορούν να καλύψουν το κενό αυτό με δεύτερη ανάθεση. (**Παράδειγμα** στο 3ο Γ/σιο Κομοτηνής υπάρχει έλλειμμα ΠΕ02 15 ωρών αλλά πλεόνασμα εκπαιδευτικών ΠΕ05 24 ωρών. Οι ΠΕ05 μπορούν να καλύψουν το κενό παίρνοντας με δεύτερη ανάθεση τις ιστορίες).

|  |  |
| --- | --- |
|  | **Η ΔΙΕΥΘΥΝΤΡΙΑ Δ.Ε.****ΜΑΡΙΓΟΥΛΑ ΚΟΣΜΙΔΟΥ** |